CELEX: 62017CA0393
Language: lt
Date: 2019-07-04 00:00:00
Title: Byla C-393/17: 2019 m. liepos 4 d. Teisingumo Teismo (trečioji kolegija) sprendimas (Hof van beroep te Antwerpen (Belgija) prašymas priimti prejudicinį sprendimą) baudžiamojoje byloje prieš Freddy Lucien Magdalena Kirschstein, Thierry Frans Adeline Kirschstein (Prašymas priimti prejudicinį sprendimą — Direktyva 2005/29/EB — Nesąžininga komercinė veikla — Taikymo sritis — Sąvoka „komercinė veikla“ — Direktyva 2006/123/EB — Paslaugos vidaus rinkoje — Baudžiamoji teisė — Leidimų išdavimo tvarka — Aukštasis mokslas — Diplomas, kuriuo suteikiamas „magistro“ laipsnis — Draudimas suteikti tam tikrus kvalifikacinius laipsnius neturint tam leidimo)

9.9.2019   
            
            
               LT
            
            
               Europos Sąjungos oficialusis leidinys
            
            
               C 305/3
            
         
      2019 m. liepos 4 d. Teisingumo Teismo (trečioji kolegija) sprendimas (Hof van beroep te Antwerpen (Belgija) prašymas priimti prejudicinį sprendimą) baudžiamojoje byloje prieš Freddy Lucien Magdalena Kirschstein, Thierry Frans Adeline Kirschstein
      (Byla C-393/17) (1)
      
      (Prašymas priimti prejudicinį sprendimą - Direktyva 2005/29/EB - Nesąžininga komercinė veikla - Taikymo sritis - Sąvoka „komercinė veikla“ - Direktyva 2006/123/EB - Paslaugos vidaus rinkoje - Baudžiamoji teisė - Leidimų išdavimo tvarka - Aukštasis mokslas - Diplomas, kuriuo suteikiamas „magistro“ laipsnis - Draudimas suteikti tam tikrus kvalifikacinius laipsnius neturint tam leidimo)
      (2019/C 305/03)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      Hof van beroep te Antwerpen
      
         Šalys pagrindinėje baudžiamojoje byloje
      
      Freddy Lucien Magdalena Kirschstein, Thierry Frans Adeline Kirschstein
      
         dalyvaujant: Vlaamse Gemeenschap
      
         Rezoliucinė dalis
      
      
                  1.
               
               
                  2005 m. gegužės 11 d. Europos Parlamento ir Tarybos direktyva 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičianti Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 („Nesąžiningos komercinės veiklos direktyva“) turi būti aiškinama taip, kad ji netaikoma tokiai nacionalinės teisės normai, kaip nagrinėjama pagrindinėje byloje, kurioje numatyta baudžiamoji sankcija asmenims už „magistro“ laipsnio suteikimą neturint tam kompetentingos institucijos iš anksto išduoto leidimo.
               
            
                  2.
               
               
                  2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 1 straipsnio 5 dalis, siejama su šios direktyvos 9 ir 10 straipsniais, turi būti aiškinama kaip nedraudžianti tokios nacionalinės teisės normos, kaip nagrinėjama pagrindinėje byloje, kurioje numatyta baudžiamoji sankcija asmenims už „magistro“ laipsnio suteikimą neturint tam kompetentingos institucijos iš anksto išduoto leidimo, jeigu leidimo teikti tokį laipsnį išdavimo sąlygos yra suderinamos su tos direktyvos 10 straipsnio 2 dalimi, o tai turi patikrinti prašymą priimti prejudicinį sprendimą pateikęs teismas.
               
            
         (1)  OL C 300, 2017 9 11.